**Dispoziţia nr. 17**

din 31.01.2019

privind actualizarea numărului de ore de acţiuni sau lucrări de interes local efectuate de către beneficiarii ajutorului social

Vocilă Gheorghe, primarul Comunei Caţa, Judeţul Braşov,

Având în vedere prevederile:

- HG nr. 846/2017 pentru stabilirea salariului de bază minim brut pe ţară garantat în plată care prevedea că "începând cu data de 1 ianuarie 2018, salariul de bază minim brut pe ţară garantat în plată [..]se stabileşte la 1.900 lei lunar, pentru un program complet de lucru de 166,666 ore, în medie, pe lună, în anul 2018, reprezentând 11,40 lei/oră",

- HG nr. 937/2018 pentru stabilirea salariului de bază minim brut pe țară garantat în plată care prevede că "începând cu data de 1 ianuarie 2019, salariul de bază minim brut pe ţară garantat în plată [..], se stabileşte [..], la suma de 2.080 lei lunar, pentru un program normal de lucru în medie de 167,333 ore pe lună, reprezentând 12,43 lei/oră";

- art. 6 alin. (2) din Legea nr. 416/2001 privind venitul minim garantat;

Analizând expunerea de motive cu nr. 360/23.01.2019 a doamnei Leon Anastasia ;

- art. 63 alin. (1) lit. d) și alin. (5) lit. c), ale art. 68 alin. (1) şi ale art. 115 alin. (1) lit. a) din Legea nr. 215/2001 privind administraţia publică locală, republicată, cu modificările și completările ulterioare;

**Dispoziție colectivă pentru actualizarea numărului de ore de acţiuni sau lucrări de interes local efectuate de către beneficiarii ajutorului social**:

**Art. 1** Începând cu data de 01.01.2019, se actualizează numărul de ore de acțiuni sau lucrări de interes local efectuate de către beneficiarii ajutorului social conform anexei I, care face parte integrantă din prezenta dispoziție.

**Art. 2** Prevederile prezentei dispoziții se vor aduce la cunoștința beneficiarilor ajutorului social, în mod individual.

**Art. 3** Prevederile prezentei dispoziții se vor duce la îndeplinire de către Compartimentul asistență socială.

**Art. 4** Prezenta dispoziție poate fi atacată potrivit prevederilor Legii nr. 554/2004 – legea contenciosului administrativ.

**Art. 5** Secretarul Comunei Caţa va comunica copii după prezenta dispoziţie în termenul prevăzut de lege persoanelor interesate, Instituţiei Prefectului - Judeţului Braşov, pentru exercitarea controlului de legalitate al actului administrativ și Compartimentului asistență socială.

Primar, Secretar,

Vocilă Gheorghe Guignard Roxana